text: Heftig regn generede ikke Line Vedel
  26 april 2014 kl. 06.25
  Trods dårligt vejr i golfturneringen Swinging Skirts LPGA Classic fik Line Vedel en god placering.
  Line Vedel begyndte i heftig regn, og en bogey-bogey-bogey start var absolut ikke, hvad hun havde regnet med. 
  Men det blev de eneste tabte huller på runden, for Line fik vendt spillet, og der blev leveret mange gode slag.
  Med et godt slag ind til sidste hul kunne Line putte dagens fjerde birdie i hul, og dermed blev scoren 71 slag (-1).
  Line Vedel er -1 samlet, og dermed klarede hun sikkert cuttet som nummer 16.
  